બેકારીની સમસ્યાનું નિરાકરણ કરવા , ભારતમાં વિવિધ ક્ષેત્રે નવા રોજગાર ઊભા કરવા તેમણે બે પધ્ધતિનો નિર્દેશ કર્યો હતો. તેમનું માનવું છે કે જો આ પદ્ધતિને અમલમાં મૂકલવામાં આવે તો ભારતમાં વધતી જતી બેકારીની સમસ્યા- નોકરીની જરૂરિયાતને સહેલાઈથી પહોંચી વળી શકાશે. નામાંકિત અર્થશાસ્ત્રી ક્રુગમેને કહ્યું હતું કે, ભારત ઘણી બધી ચીજ-વસ્તુઓનું ઉત્પાદન કરી શકવાની ક્ષમતા ધરાવતો દેશ છે. ભારતે એ અંગે ગંભીરતાથી વિચાર કરીને મેન્યુફેકચરિંગના ક્ષેત્રમાં આગળ વધવું જોઈએ. ઉચ્ચ શિક્ષણ અને ઉચ્ચ કૌશલ્ય ધરાવતા લોકોને જ સર્વિસ સેકટરમાં નોકરીઓ મળે છે. પણ લાખો- કરોડો આમ લોકો માટે રોજગાર- નોકરીઓ ઊભી કરવાની અત્યારે ખાસ જરૂર છે. મેન્યુફેકચરિંગ- ઉત્પાદનનું ક્ષેત્ર આવી નોકરીઓ સરળતાથી ઉપલબ્ધ કરાવી શકે એમ છે. વિકાસશીલ દેશોએ લોકોને માટે રોજગાર- નોકરીઓનું સર્જન કરવા માટે અગત્યની બાબત એજ છેકે સરકારે ગામીણ વિસ્તારોમાં રોકાણ કરવું જોઈએ. જયાં લોકો રોજગારવિહોણા હોય તે રાષ્ટ્રનો નિશ્ચિત વિકાસ નથી થઈ શકતો.